Document ID: 31997R2092

ΚΑΝΟΝΙΣΜΟΣ (ΕΚ) αριθ. 2092/97 ΤΗΣ ΕΠΙΤΡΟΠΗΣ της 24ης Οκτωβρίου 1997 για τροποποίηση του κανονισμού (ΕΚ) αριθ. 1249/96 για τις λεπτομέρειες εφαρμογής του κανονισμού (ΕΚ) αριθ. 1766/92 του Συμβουλίου όσον αφορά τους εισαγωγικούς δασμούς στον τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργάνωσης της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΚ) αριθ. 923/96 της Επιτροπής (2), και ιδίως το άρθρο 10 παράγραφος 4,
Εκτιμώντας:
ότι, λαμβάνοντας υπόψη την ιδιαίτερη κατάσταση της αγοράς σκληρού σίτου που προβλέπεται για την περίοδο εμπορίας 1997/98, είναι αναγκαίο να προβλεφθούν προσαρμογές στο καθεστώς εισαγωγής του προϊόντος αυτού μέχρι το τέλος της περιόδου 1997/98, για να αντιμετωπισθεί η δύσκολη αυτή κατάσταση της αγοράς 7
ότι οι προσαρμογές αυτές αφορούν την ελάχιστη περιεκτικότητα του σκληρού σίτου σε υαλώδεις κόκκους, ποιοτικό κριτήριο που πρέπει να τηρείται κατά την εισαγωγή το οποίο αναφέρεται στο άρθρο 3 του κανονισμού (ΕΚ) αριθ. 1249/96 της Επιτροπής (3), όπως τροποποιήθηκε από τον κανονισμό (ΕΚ) αριθ. 641/97 (4), και ότι πρέπει, συνεπώς, να τροποποιηθεί ο κανονισμός (ΕΚ) αριθ. 1249/96 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι του κανονισμού (ΕΚ) αριθ. 1249/96, ο αριθμός «75,0» που αναφέρεται για το σκληρό σίτο του κωδικού ΣΟ 1001 10 όσον αφορά το κριτήριο κατάταξης αριθ. 4 (ελάχιστο ποσοστό σε κόκκους υαλώδους μορφής) αντικαθίσταται από τον αριθμό «62,0», μέχρι τις 30 Ιουνίου 1998.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Οκτωβρίου 1997.

Labels: 3
15
17